Document ID: 32008D0789

KOMMISSIONENS BESLUTNING
af 3. oktober 2008
om ændring af beslutning 2006/588/EF om fordeling blandt medlemsstaterne af de beløb, der fremkommer ved graduering i henhold til artikel 10 i Rådets forordning (EF) nr. 1782/2003 for perioden 2006-2012
(meddelt under nummer K(2008) 5534)
(2008/789/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugerne og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 10, stk. 3, første afsnit, og
ud fra følgende betragtninger:
(1)
Kommissionens afgørelse 2006/410/EF (2) fastsætter de beløb, der følger af nedsættelsen af de direkte betalinger, som er fastsat i artikel 10, stk. 2, i forordning (EF) nr. 1782/2003 for perioden 2006-2012, og som stilles til rådighed for Den Europæiske Landbrugsfond for Udvikling af Landdistrikterne (ELFUL) for regnskabsårene 2007 til 2013.
(2)
De beløb, der fremkommer ved gradueringen, og som er fastsat ved afgørelse 2006/410/EF, blev ændret ved Kommissionens afgørelse 2008/787/EF (3). Ændringen omfatter beløbene for perioden 2008-2012. Den skyldes dels forhøjelsen af de direkte betalinger som følge af reformen for frugt, grøntsager og vin, dels nedsættelsen af de nationale lofter, der er fastsat i bilag II til forordning (EF) nr. 1782/2003, som følge af den i samme forordnings artikel 12, stk. 4, fastsatte nye undersøgelse. Beløbene som følge af den graduering, der er fastsat i artikel 10 i forordning (EF) nr. 1782/2003 for perioden 2006-2012, skal også ændres.
(3)
Kommissionens beslutning 2006/588/EF (4) bør derfor ændres.
(4)
Foranstaltningerne i denne beslutning er i overensstemmelse med udtalelse fra Forvaltningskomitéen for Direkte Betalinger -
VEDTAGET FØLGENDE BESLUTNING:
Artikel 1
Bilaget til beslutning 2006/588/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 3. oktober 2008.

Labels: 18
19
5
6